  Виталий Пронин 11-тӥ августэ - Физкультурниклэн нуналыз. Та праздникез шаерамы арлы быдэ пусъё.Арня ӵоже трос бадӟым ужрадъёс ортчытэмын луозы. Кылсярысь, пӧлысьтыз одӥгез радъяськиз ни. «Байкузино» шутэтскон базаын «Ижевск спортивный» шулдыръяськонын шӧртчиос шулдыр стартъёсы пыриськизы, тупез ӵыжазы но мыжгазы, хоккеен, дартсэн но ӝӧк выл теннисэн шудӥзы. Спортсменъёс сяна, отчы пыриськиз Иж город администрацилэн командаез но.Туннэ спортэн эшъяськисьёсты сӥё-дано пусъёзы Удмурт театрын. 11-тӥ августэ баскетболэз яратӥсьёс Ижысь Шор карлудын «Нап-ӵуж туп-2012» ужрадэ пыриськозы. Волейболэз, шахматэз но мукет амалъёсты гажасьёс понна но ӵошатсконъёс ортчытэмын луозы.Валентина Емельянова. Теги: Иж  